Komisjoni otsus, 21. detsember 1984, mis käsitleb selliste keemiliste ainete loendit, millest teatatakse vastavalt nõukogu direktiivile 67/548/EMÜ ohtlike ainete klassifitseerimist, pakendamist ja märgistamist käsitlevate õigus- ja haldusnormide ühtlustamise kohta



Euroopa Liidu Teataja L 030 , 02/02/1985 Lk 0033 - 0034

Soomekeelne eriväljaanne: Peatükk 13 Köide 14 Lk 0150

Hispaaniakeelne eriväljaanne: Peatükk 13 Köide 18 Lk 0196

Rootsikeelne eriväljaanne: Peatükk 13 Köide 14 Lk 0150

Portugalikeelne eriväljaanne Peatükk 13 Köide 18 Lk 0196

CS.ES Peatükk 13 Köide 008 Lk 5 - 6

ET.ES Peatükk 13 Köide 008 Lk 5 - 6

HU.ES Peatükk 13 Köide 008 Lk 5 - 6

LT.ES Peatükk 13 Köide 008 Lk 5 - 6

LV.ES Peatükk 13 Köide 008 Lk 5 - 6

MT.ES Peatükk 13 Köide 008 Lk 5 - 6

PL.ES Peatükk 13 Köide 008 Lk 5 - 6

PL.ES Peatükk 13 Köide 008 Lk 6 - 6

SK.ES Peatükk 13 Köide 008 Lk 5 - 6

SL.ES Peatükk 13 Köide 008 Lk 5 - 6



Komisjoni otsus, 21. detsember 1984, mis käsitleb selliste keemiliste ainete loendit, millest teatatakse vastavalt nõukogu direktiivile 67/548/EMÜ ohtlike ainete klassifitseerimist, pakendamist ja märgistamist käsitlevate õigus- ja haldusnormide ühtlustamise kohta (85/71/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete klassifitseerimist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud direktiiviga 79/831/EMÜ, [2] eriti selle artiklit 13, ning arvestades, et: direktiivi 67/548/EMÜ artikli 13 lõikes 2 on sätestatud, et komisjon peab pidama loendit kõnealuse direktiivi kohaselt teatatud ainetest; direktiivi 67/548/EMÜ artikli 13 lõikes 3 sätestatakse, et loendi vorm ja selles sisalduv teave määratakse kindlaks artiklis 21 ettenähtud menetluse kohaselt; loendi avaldamisel tuleb silmas pidada direktiivis 67/548/EMÜ sätestatud eesmärke, nimelt inimese ja keskkonna kaitset uute ainete turuleviimisega kaasnevate võimalike ohtude eest; käesoleva otsusega ettenähtud meetmed on kooskõlas komitee arvamusega, kelle ülesanne on kohandada ohtlike ainete ja valmististe tehniliste kaubandustõkete kõrvaldamist käsitlevad direktiivid tehnika arenguga, ON VASTU VÕTNUD JÄRGMISE OTSUSE: Artikkel 1 Keemiliste ainete loend (edaspidi “loend”), mida komisjon peab pidama direktiivi 67/548/EMÜ artikli 13 lõike 2 kohaselt, koostatakse vastavalt lisas esitatud sätetele. Artikkel 2 Direktiivi 67/548/EMÜ artikli 6 kohaselt enne EINECS loetelu avaldamise aasta 1. juulit teatatud keemiliste ainete loend avaldatakse Euroopa Ühenduste Teatajas hiljemalt sama aasta 31. detsembril. Loendis tehtavad täiendused avaldatakse hiljemalt iga aasta 31. detsembril Euroopa Ühenduste Teatajas ning need hõlmavad ajavahemikku eelnenud aasta 1. juulist kuni avaldamise aasta 30. juunini. Brüssel, 21. detsember 1984 Komisjoni nimel komisjoni liige Karl-Heinz narjes [1] EÜT 196, 16.8.1967, lk 1. [2] EÜT L 259, 15.10.1979, lk 10. -------------------------------------------------- LISA Loendi koostamise kord 1. Komisjon koostab ja peab loetelu teabe alusel, mille liikmesriikide pädevad ametiasutused esitavad vastavalt direktiivi artiklile 9. 2. Loend sisaldab iga seal nimetatud aine kohta järgmist teavet: - teatise number, - aine määratlus. Lisaks sellele hõlmab loend ohtlike ainete klassifikatsiooni kooskõlas direktiivi artikliga 4, pärast seda kui need on märgitud direktiivi I lisasse koos EMÜ numbriga. 3. Lõike 4 sätete kohaselt hõlmavad aine tunnusandmed järgmist: - aine kaubanimi (kaubanimed), ning - aine keemiline nimetus IUPACi nomenklatuuris. 4. Kui liikmesriigi pädev ametiasutus seda direktiivi artikli 11 kohaselt taotleb, võib aine määratlusena esitada üksnes teatise esitaja poolt direktiivi artikli 6 lõike 1 kohaselt antud kaubanime(d). Ohtlike ainete määratlusi võib sellisel viisil esitada, kuni need ained lisatakse direktiivi I lisasse. Pärast seda, kui ained on lisatud I lisasse, lülitatakse seal sisalduvad nimetused loendisse. Ainete puhul, mida ei klassifitseerita ohtlikuks, võib määratlused sellisel viisil esitada kuni kolme aasta jooksul alates nende esmakordsest loendisse lülitamisest. Kui asjaomane pädev ametiasutus on seisukohal, et IUPACi nomenklatuuri keemiline nimetus hõlmab teavet kaubandusliku kasutamise või tootmise kohta, esitatakse aine kohta üksnes selle kaubanimi (kaubanimed) aja jooksul, mida kõnealune pädev ametiasutus peab vajalikuks, et tagada direktiivi artikli 7 lõike 3 järgimine. --------------------------------------------------